Oslobodili Faludžu: Hrvatskim puškama porazili su ISIL-ovce

SVE LEGALNO I SLUŽBENO: Irački vojnici uz pomoć šijitske milicije, naoružani hrvatskom puškom VHS-2, ali i drugim oružjem, istjerali su ISIL-ovce iz Faludže u Iraku

<p><strong>Faludža, jedno od uporišta ISIL-a, oslobođena je od militanata</strong>. Grad su <strong>oslobodili irački vojnici naoružani hrvatskim puškama VHS-2</strong>, šijitska milicija te SAD, koji je gađao ISIL-ovce iz zraka.</p><p>Prije nekoliko godina snimljeno je hrvatsko oružje u rukama ISIL-a u Siriji i Iraku, a prije nekoliko dana irački vojnici te šijitske paravojne postrojbe u Falduži u Iraku ponosno su <strong>pozirali s puškama VHS-2, karlovačke tvrtke HS Produkt.</strong></p><p>- <strong>Što se tiče pušaka, sve je to legalno. Službeno se koriste i nema tu ništa sporno</strong>. Ipak, kod nekih ISIL-ovaca se moglo vidjeti hrvatsko oružje, no to je problem iračke vojske, koja je korumpirana, pa bi neki od pukovnika dobivene puške prodavali. Što se tiče oslobađanja Faludže, koja je od 2014. bila pod ISIL-om, <strong>sad će sve ovisiti o civilnoj vlasti</strong>, koja bi trebala poštovati tamošnje sunite da ne bi došlo do novog sukoba - objasnio je <strong>Zoran Kusovac</strong>, geopolitički analitičar.</p><h2>HS Produkt lani izvezao 1,5 mlrd. kuna oružja i opreme</h2><p>HS Produkt već godinama uspješno posluje s vlastima u Iraku te su im<strong> 2015. isporučili 10.000 jurišnih pušaka VHS-2.</strong> Hrvatski proizvođači vojnog oružja i opreme vrlo dobro posluju. Lani su<strong> izvezli oružja i opreme za 1,5 milijardi kuna. </strong></p><h2>Islamska država - pogled iznutra </h2><p>Novinar BBC-ja Andrew Hosken donosi priču iznutra o Islamskoj državi. Knjiga Carstvo straha otkriva kako je Islamska država nastala, istražuje kako je se može poraziti i postavlja pitanje - ako uspijemo poraziti ISIL, možemo li zaustaviti pojavu druge grupe koja će ga zamijeniti? </p>